RESOLUCIÓN do 22 de novembro de 2017, da Secretaría Xeral de Política Lingüística, pola que se anuncia a adxudicación de oito bolsas de formación en proxectos de investigación no Centro Ramón Piñeiro para a Investigación en Humanidades, convocadas pola Orde do 18 de xullo de 2017 (Diario Oficial de Galicia número 146, do 2 de agosto).
Consellería de Cultura, Educación e Ordenación Universitaria — III. Outras disposicións — 30/11/2017

Mediante a Orde do 18 de xullo de 2017 apróbanse as bases que rexen o concurso público de oito bolsas de formación en proxectos de investigación do Centro Ramón Piñeiro para a Investigación en Humanidades (DOG núm. 146, do 2 de agosto).
O secretario xeral de Política Lingüística é competente para resolver o expediente, no uso das facultades que ten conferidas en virtude da Orde do 25 de xaneiro de 2012, de delegación de competencias nos órganos superiores, directivos e periféricos da Consellería de Cultura, Educación e Ordenación Universitaria, en relación co procedemento de concesión de bolsas establecido na base décimo primeira da convocatoria.
De acordo coa proposta de resolución definitiva elevada polo órgano instrutor,
1. Aprobar a proposta presentada polo órgano instrutor –realizada con base no informe da comisión de valoración debidamente motivado– en todo o seu contido e concederlles as oito bolsas de formación en proxectos de investigación que se están a desenvolver no Centro Ramón Piñeiro para a Investigación en Humanidades aos candidatos que se relacionan no anexo A desta resolución.
Ao abeiro da base segunda da convocatoria, a contía das bolsas será de 990 euros brutos mensuais, nos cales van incluídos os custos da Seguridade Social (cota patronal e cota obreira), durante o período comprendido entre a data de incorporación ao centro (1 de decembro de 2017) e ata o 30 de novembro de 2019.
2. Establecer a lista de suplentes, por orde decrecente de puntuación, que se indica no referido anexo desta resolución, que poderá ser operativa no caso de que o bolseiro/a seleccionado/a non se incorpore na data establecida, cando manifeste expresamente a súa non aceptación á bolsa ou renuncie a esta unha vez aceptada, así como cando se proceda á súa revogación.
3. Denegar as demais solicitudes presentadas, polas causas que figuran no anexo B, así como declarar desistentes da petición de bolsa por non contestar o requirimento de documentación preceptiva no prazo establecido, en aplicación do disposto no artigo 68 da Lei 39/2015, do 1 de outubro, do procedemento administrativo común das administracións públicas.
4. Contra esta resolución, que pon fin á vía administrativa, poderán os/as interesados/as interpoñer, con carácter potestativo, recurso de reposición, ante o secretario xeral de Política Lingüística, no prazo dun mes contado a partir do día seguinte ao da recepción desta notificación, segundo o disposto no artigo 3º, alínea c), da Orde do 25 de xaneiro de 2012 (DOG núm. 27 do 8 de febreiro), de acordo cos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben presentar directamente recurso contencioso-administrativo no prazo de dous meses, ante a Sala do Contencioso-Administrativo do Tribunal Superior de Xustiza de Galicia, de acordo co establecido na Lei 29/1998, do 13 de xullo, reguladora da xurisdición contencioso-administrativa. En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición presentado.
5. Que se lles notifique esta resolución ás persoas interesadas.
Santiago de Compostela, 22 de novembro de 2017
Anexo I: Etiquetador/Lematizador do galego actual (Corga/Xiada)
Titular
Suplentes
Anexo II: Corpus documentale latinum Gallaeciae (Codolga)
Titular
Suplentes
Anexo III: Bibliografía informatizada da lingua galega (Bilega)
Titular
Suplentes
Anexo IV: Terminoloxía científico-técnica
Titular
Suplentes
Anexo V: Informes de literatura
Titular
Suplentes
Anexo VI: Recuperación de textos literarios e xornalísticos galegos
Titular
Suplentes
Anexo VII: Lírica profana galego-portuguesa
Titular
Suplentes
Anexo VIII: Dimensións da identidade colectiva de Galicia
Titular
Anexo I: Etiquetador/Lematizador do galego actual (Corga/Xiada)
Denegados por non figurar entre os 15 primeiros postos por orde de puntuación na fase de valoración de méritos.
Desistentes por non emendar ou achegar a documentación preceptiva.
Desistentes por non presentarse á fase de entrevista persoal.
Excluídos.
Anexo II: Corpus documentale latinum Gallaeciae (Codolga)
Desistentes por non presentarse á fase de entrevista persoal.
Excluídos.
Anexo III: Bibliografía informatizada da lingua galega (Bilega)
Denegados por non figurar entre os 15 primeiros postos por orde de puntuación na fase de valoración de méritos.
Desistentes por non presentarse á fase de entrevista persoal.
Excluídos.
Anexo IV: Terminoloxía científico-técnica
Denegados por non figurar entre os 15 primeiros postos por orde de puntuación na fase de valoración de méritos.
Desistentes por non emendar ou achegar a documentación preceptiva.
Desistentes por non presentarse á fase de entrevista persoal.
Anexo V: Informes de literatura
Denegados por non figurar entre os 15 primeiros postos por orde de puntuación na fase de valoración de méritos.
Desistentes por non emendar ou achegar a documentación preceptiva.
Desistentes por non presentarse á fase de entrevista persoal.
Excluídos.
Anexo VI: Recuperación de textos literarios e xornalísticos galegos
Denegados por non figurar entre os 15 primeiros postos por orde de puntuación na fase de valoración de méritos.
Desistentes por non emendar ou achegar a documentación preceptiva.
Desistentes por non presentarse á fase de entrevista persoal.
Excluídos.
Anexo VII: Lírica profana galego-portuguesa
Denegados por non figurar entre os 15 primeiros postos por orde de puntuación na fase de valoración de méritos.
Desistentes por non presentarse á fase de entrevista persoal.
Excluídos.
Anexo VIII: Dimensións da identidade colectiva de Galicia
Excluídos.
Desistentes por non indicar o anexo a que se presenta.
Excluídos por non cumprir os requisitos xerais.